Communitas » Tien redes waarom ek die leesrooster gebruik: ‘n getuienis
TuisbladTaakspanne Leesrooster Tien redes waarom ek die leesrooster gebruik: ‘n getuienis
Written by Frederick on October 23, 2009 . Posted in Leesrooster
Onlangs sê ‘n vriend van my dat ‘n lidmaat kla daaroor dat hy sê hy gebruik die leesrooster. Die preek moet mos onder leiding van die Gees in die prediker se hart gebore word? Hy gebruik nog steeds die leesrooster – hy noem dit net nie so nie. Maar dis jammer.
Ek is alleen in die gemeente. Ek moet elke Sondag preek. My ervaring en my hart en my verwysingsraamwerk is net so klein. Die leesrooster “gee my en die Gees” net baie meer om mee te werk. So, glo ek, word ek ook nie net gevorm deur my behoeftes en verlangens nie maar deur die Woord en die ritmes en seisoene van die kerklike jaar (en die groot dinge wat God-drie-enig vir ons gedoen het)
In my vier jaar op Cradock het ek – danksy die leesrooster – al uit elke boek van die Bybel gepreek. Sonder die leesrooster sou ek dit dalk in tien jaar reggekry het. En met moeite. Of dalk nie.
Ek weet maande vooruit wat ‘n spesifieke Sondag se teks is… maar net om dit elke Maandag al te weet en Maandagoggend doelgerig te lees en voor te berei – is so bevredigend.
Ek kan saam met ander kollegas oor dieselfde teks dink en opgewonde raak, stories en beelde en eksegese uitruil en ietsie voel van – ons is nie alleen nie!